કેટલાક લોકો તો હવે વિરાટની સરખામણી સચીન તેંડુલકર સાથે પણ કરવા લાગ્યા છે. પાકિસ્તાન વિરુદ્ધ અત્યંત દબાણવાળા મુકાબલામાં ત્રણ વિકેટ પડી ગયા બાદ વિરાટે જે ઇનિંગ્સ રમી ટીમ ઇન્ડિયાને વિશ્વ કપમાં પોતાના કટ્ટર હરીફ સામે અજેય રાખી. ૨૭ વર્ષીય કોહલી ૪૧ ટેસ્ટમાં ૧૧ અને ૧૭૧ વન ડેમાં ૨૫ સદી ફટકારી ચૂક્યો છે. ટી-૨૦માં તેની બેટિંગ સરેરાશ ૫૩.૫૫ની છે. વિરાટ આઠ વર્ષમાં જ ૨૫ સદી ફટકારી ચૂક્યો છે. પ્રતિ વર્ષ અને પ્રતિ મેચના હિસાબથી સદી ફટકારવાના મામલામાં કોહલી ભારતના દિગ્ગજ સચીન અને ગાંગુલી કરતા ચઢિયાતો સાબિત થયો છે. વન ડે ક્રિકેટમાં સૌથી વધુ ઝડપી ૬૦૦૦ રન સુધી પહોંચવાનો રેકોર્ડ પણ હવે કોહલીના નામ પર છે.